**Formular privind acordarea consimțământului cu privire la prelucrarea datelor cu caracter personal în contextul înscrierii și participării la concursul „Noaptea Albă a Universităților”**

Subsemnatul(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prin semnarea prezentului acord, îmi exprim consimțământul pentru ca datele mele cu caracter personal referitoare la nume, prenume, vârstă, gen e-mail, număr de telefon, imagine, voce, indiferent dacă sunt redate foto sau video, să fie utilizate de către Autoritatea de Supraveghere Financiară (A.S.F.) în procesul de înscriere și participare la concursul „Noaptea Albă a Universităților”.

Datele cu caracter personal prelucrate în baza prezentului consimțământ sunt păstrate de A.S.F. pe o perioadă de 3 ani, cu excepția situațiilor în care prevederile legale stabilesc altfel.

De asemenea, datele cu caracter personal prelucrate în baza prezentului consimțământ nu sunt transferate către țări terțe sau organizații internaționale.

Prin bifarea căsuței dedicate, declar în mod explicit că am înțeles condițiile de prelucrare a datelor cu caracter personal furnizate și că am luat la cunoștință de drepturile care îmi sunt conferite de Regulamentul European 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (R.G.P.D.) și de Legea nr. 190/2018 privind măsuri de punere în aplicare a Regulamentului (UE) 2016/679, cu modificările și completările ulterioare, astfel:

1. *Dreptul la informare* - dreptul de a primi informații detaliate privind activitățile de prelucrare efectuate ;
2. *Dreptul de acces* - conform căruia persoana vizată poate solicita și obține confirmarea faptului că datele sale cu caracter personal sunt prelucrate sau nu de către părți., iar în caz afirmativ, poate solicita accesul la acestea, precum și anumite informații. La cerere, A.S.F. va elibera și o copie a datelor cu caracter personal prelucrate, copiile suplimentare putând fi tarifate în funcție de costurile efective ale A.S.F.;
3. *Dreptul la rectificare* - reprezintă dreptul de a obține rectificarea datelor cu caracter personal inexacte și completarea celor incomplete;
4. *Dreptul la ștergerea datelor („dreptul de a fi uitat”) -* se aplică în situațiile reglementate expres de R.G.P.D. (în special în cazul retragerii consimțământului sau în cazul în care se constată că prelucrarea datelor cu caracter personal nu a fost legală), persoana vizată putând obține ștergerea respectivelor date;
5. *Dreptul la restricționarea prelucrării* - se aplică în situațiile reglementate expres de lege (în special în cazul în care se contestă exactitatea respectivelor date pe perioada necesară pentru determinarea acestei inexactități sau în cazul în care prelucrarea este ilegală, și nu se dorește ștergerea datelor, ci doar restricționarea);
6. *Dreptul de opoziție* - persoana vizată se poate opune în orice moment, din motive legate de situația particulară în care se află, prelucrărilor realizate în exercițiul unui interes public sau al unei autorizări cu care sunt investite părțile;
7. *Dreptul la portabilitatea datelor* - respectivul drept nu se aplică prelucrării necesare pentru îndeplinirea unei sarcini executate în interes public sau în cadrul exercitării unei autorități oficiale cu care este învestit A.S.F.
8. *Dreptul de a depune plângere* - persoana vizată nemulțumită de răspunsul /conduita A.S.F. în ceea ce privește protecția datelor cu caracter personal se poate adresa Autorității Naționale pentru Protecția Datelor cu Caracter Personal și ulterior justiției;
9. *Dreptul de retragere a consimțământului -* consimțământul acordat poate fi retras oricând. Retragerea consimțământului va avea efecte doar pentru viitor și nu afectează legalitatea prelucrării efectuate pe baza consimțământului înainte de retragerea acestuia.

Persoana vizată poate exercita aceste drepturi, prin transmiterea unei cereri scrise, datate și semnate, la sediul A.S.F. din București, adresa Splaiul Independenței nr. 15, Sector 5, la Fax: 021.659.60.51, 021.659.64.36 sau la adresa de e-mail: dpo@asfromania.ro.

Prelucrarea datelor cu caracter personal la nivelul A.S.F. se face cu respectarea următoarelor principii:

* Legalitate, echitate și transparență (datele sunt prelucrate în mod legal, echitabil și transparent față de persoana vizată);
* Limitări legate de scop (datele sunt colectate în scopuri determinate, explicite și legitime și nu sunt prelucrate ulterior într-un mod incompatibil cu aceste scopuri);
* Reducerea la minimum a datelor (datele sunt adecvate, relevante și limitate la ceea ce este necesar în raport cu scopurile în care sunt prelucrate);
* Exactitate (datele sunt exacte și, în cazul în care este necesar, sunt actualizate);
* Datele sunt păstrate doar cu respectarea termenelor legale în vigoare;
* Securitate și confidențialitate (datele sunt prelucrate într-un mod care asigură securitatea adecvată, inclusiv protecția împotriva prelucrării neautorizate sau ilegale și împotriva pierderii, a distrugerii sau a deteriorării accidentale).

Nume și prenume în clar : \_\_\_\_\_\_\_\_\_\_\_\_\_\_\_\_\_\_

Semnătura : \_\_\_\_\_\_\_\_\_\_\_\_\_\_\_\_\_\_

Data semnării: \_\_\_\_\_\_\_\_\_\_\_\_\_\_\_\_\_\_\_\_\_\_\_